ਸਨਲ ਏਡਾਮਾਰਕੂ
ਸਨਲ ਏਡਾਮਾਰਕੂ ਇੱਕ ਭਾਰਤੀ ਲੇਖਕ ਅਤੇ ਤਰਕਸ਼ੀਲ ਹੈ। ਉਹ ਰੈਸ਼ਨਲਿਸਟ ਇੰਟਰਨੈਸ਼ਨਲ ਦਾ ਬਾਨੀ-ਪ੍ਰਧਾਨ ਅਤੇ ਸੰਪਾਦਕ, ਇੰਡੀਅਨ ਤਰਕਸ਼ੀਲ ਐਸੋਸੀਏਸ਼ਨ ਦਾ ਪ੍ਰਧਾਨ ਅਤੇ 25 ਕਿਤਾਬਾਂ ਤੇ ਹੋਰ ਅਨੇਕ ਲੇਖਾਂ ਦਾ ਲੇਖਕ ਹੈ। 2012 ਵਿੱਚ, ਮੁੰਬਈ ਦੇ ਇੱਕ ਸਥਾਨਕ ਕੈਥੋਲਿਕ ਚਰਚ ਦੇ ਚਮਤਕਾਰ ਦੇ ਦਾਅਵੇ ਦੀ ਪੜਤਾਲ ਵਿੱਚ ਉਸ ਦੀ ਭੂਮਿਕਾ ਲਈ ਈਸ਼ਨਿੰਦਾ ਦੇ ਆਰੋਪਾਂ ਦੇ ਬਾਅਦ ਉਸਨੂੰ ਦੇਸ਼ ਛੱਡਕੇ ਭੱਜਣਾ ਪਿਆ। ਫਿਲਹਾਲ ਉਹ ਫਿਨਲੈਂਡ ਵਿੱਚ ਸਵੈਜਲਵਤਨੀ ਦਾ ਜੀਵਨ ਬਤੀਤ ਕਰ ਰਿਹਾ ਹੈ ਅਤੇ ਉਸ ਨੂੰ ਡਰ ਹੈ ਕਿ ਭਾਰਤ ਆਉਣ ਤੇ ਉਸ ਦੀ ਜਾਨ ਲਈ ਜਾ ਸਕਦੀ ਹੈ।